Novak Đoković (kyrill. Новак Ђоковић, yleinen kansainvälinen kirjoitusasu "Novak Djokovic") (s. 22. toukokuuta 1987 Belgrad, Jugoslavia) on serbialainen ammattilaistennispelaaja, joka on voittanut urallaan 20 Grand Slam -turnausta. Yhteensä hän on voittanut urallaan 85 ATP-turnausta kaksinpelissä ja yhden nelinpelissä. Pekingin kesäolympialaisissa 2008 hän saavutti kaksinpelistä pronssia. ATP-finaaliturnauksen Đoković on puolestaan voittanut jo viisi kertaa.